# Ivan Goran Kovačić

| Ivan Goran Kovačić |
| --- |
| Ivan Goran Kovačić |
| Biografske informacije |
| Rođenje | (1913-marta-21)21. marta 1913. Lukovdol, Austro-Ugarska |
| Smrt | 13. jula 1943. Vrbnica kraj Foče, Kraljevina Jugoslavija |
| Nacionalnost | Jugoslaven |
| Obrazovanje |
| Zanimanje | pjesnik |
| Opus |
| Književne vrste | poezija, filmska kritika |
| Jezik | hrvatski |
| Znamenita djela |
| *Jama* |

**Ivan "Goran" Kovačić** (Lukovdol, kraj Vrbovskog, 21. 3. 1913 - okolica Foče, 13. 7. 1943), jugoslavenski pjesnik, pisac, učesnik Narodnooslobodilačke borbe poznat po poemi *Jama* koja je protest protiv ratnih zločina. Tokom pete neprijateljske ofanzive zaklali su ga četnici.

## Biografija

Ivan Goran Kovačić rođen je 21. 3. 1913 u obitelji Ivana i Ruže (rođ. Klein) Kovačić. Sa majčine strane je židovskog podrijetla. Osnovnu školu pohađao je u rodnome mjestu, prve tri godine realne gimnazije završava u Karlovcu, odakle prelazi u Zagreb.

### Period Kraljevine

Nakon atentata u Narodnoj skupštini 20. 6. 1928, i smrti Stjepana Radića, pedesetak dana kasnije, Ivan je napisao pjesmu "Oči Stjepana Radića".

*O blage zaklane oči, iskopane krvavom rukom,*
*(Za ljudsku smrt prejake, nedohvatno daleke) -*
*Sada stojite svagdje: nad selom, nad poljem, nad pukom*
*Ko sunce ljulja vas more i nose ko bisere rijeke.*
*Pognute glave, div malenom Hrvatskom kroči*
*Noseć na grubom dlanu blage zaklane oči.*
Po maturi je upisao slavistiku na zagrebačkom Filozofskom fakultetu Sveučilišta u Zagrebu, ali je vrlo brzo prekinuo studij i intenzivnije se posvetio književnom i novinarskom radu. Prvo novinsko namještenje je dobio 1936. godine i otada se uzdržavao baveći se novinarskim poslovima; uređivao je kulturne rubrike, najprije u "Hrvatskom dnevniku", potom u "Novostima".

Prije rata je bio simpatizer Hrvatske seljačke stranke, antiklerikalac, ljevičar općega tipa, nesklon revolucijama, ali nepopravljivo sklon pravdi i pravici.

### Drugi svetski rat

Ivan Goran Kovačić recituje svoju poeziju saborcima.
Koncem 1942. zajedno s Vladimirom Nazorom je pobjegao iz Zagreba, te se uključio u Narodnooslobodilačku borbu (NOB), gdje je sudjelovao u napornim marševima po Bosni. U ratu je intenzivno pisao. U NOB-u je napisao čuvenu poemu *Jama*, kao protest protiv ustaških pokolja nad Srbima u drugom svjetskom ratu.

*Posljednje svjetlo prije strašne noći*
*Bio je bljesak munjevita noža,*
*I vrisak, bijel još i sad u sljepoći,*
*I bijela, bijela krvnikova koža;*
*Jer do pojasa svi su bili goli*
*I tako nagi oči su nam boli.*
Koncem lipnja i početkom srpnja 1943 nalazio se u istočnobosanskom selu Vrbici kod Foče, skrivajući se od četnika koji su klali partizanske ranjenike sa Sutjeske. Krajem juna ili početkom jula četnici su ga pronašli i ubili. Pored Kovačića, četnici su tada zaklali i profesora Medicinskog fakulteta u Beogradu dr Simu Miloševića.

Spomenik Ivanu Goranu Kovačiću u Zagrebu, delo Vojina Bakića iz 1963.

> Goran Kovačić, nije proživio nedaće pete ofanzive. Mladi hrvatski pjesnik, koji je u pjesmi "Jama" tako snažno oformio najžešći u ovom ratu ispjevani protest protiv ustaških pokolja nad Srbima, bio je ubijen od "srpskih osvetnika", četničkih izroda, tih švapskih i ustaških saveznika. Prerezali su grlo, koje je tako iskreno i snažno grmjelo iz bratske hrvatske duše protiv ustaških zločina nad srpskom nejači. Nikada poštenije i čovječnije djelo pjesnika nije bilo grđe kažnjeno i nikad čelo ubice nije bilo ukaljano sramnijim zločinom. Čitajući Goranovu "Jamu", pokoljenjima i pokoljenjima srpske omladine stezat će se srce nad zločinima, koji su izazvali takav krik pjesnika, ali isto tako i nad zločinom, koji je tome divnom galebu prerezao grlo.
>
> – Moša Pijade

Grob Ivana Gorana Kovačića ostao je nepoznat, baš onako kako je bio poželio (pjesma-epitaf *Moj grob*).

## Djela

Izvod iz poeme "Jama" I. G. Kovačića, s ilustracijama slikara-partizana Z. Price i E. Murtića.
* Poezija (1932)
* Dani gnjeva (1936)
* Ognji i rože (posthumno objavljeno)
* Sveti psovač (posthumno objavljeno)
* Eseji i ocjene (posthumno objavljeno)

## U popularnoj kulturi

O Ivanu Goranu Kovačiću je godine 1979. je snimljen istoimeni film, gdje je njegov lik tumačio Rade Šerbedžija. Dvije godine kasnije je u TV-seriji *Nepokoreni grad* jedna epizoda bila posvećena njegovom i Nazorovom bijegu iz Zagreba; u njoj je Ivana Gorana Kovačića tumačio pjesnik Enes Kišević.

## Reference

## Povezano

* Jama (poema)

## Vanjske veze

* Ivan Goran Kovačić, biografija
* Poema Jama
* Text of Jama (English) Arhivirano 2006-05-27 na Wayback Machine-u
* Miljenko Jergović: Ivan Goran Kovačić - Oči na dlanu